钦定古今图书集成/明伦汇编/闺媛典/第004卷 > 《列女传序》后汉·书
## 钦定古今图书集成/明伦汇编/闺媛典/第004卷 > 《列女传序》后汉·书

《诗》《书》之言女德，尚矣。若夫贤妃助国君之政，哲妇隆
家人之道，高士弘清淳之风，贞女亮明白之节，则其
徽美未殊也，而世典咸漏焉。故自中兴以后，综其成
事，述为《列女篇》。如马、邓、梁后，别见前纪；梁嫟、李姬，各
附家传。若斯之类，并不兼书。馀但摉次才行，尢高秀
者，不必专任一操而已。